IZVEDBENA UREDBA KOMISIJE (EU) 2022/37

z dne 12. januarja 2022

o spremembi Izvedbene uredbe (EU) 2021/403 glede vzorcev veterinarskih spričeval in vzorcev veterinarskih/uradnih spričeval za vstop pošiljk nekaterih vrst in kategorij perutnine in ptic v ujetništvu ter njihovega zarodnega materiala v Unijo in njihove premike med državami članicami

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) ter zlasti člena 146(2), člena 156(2), prvi pododstavek, točka (a), ter členov 162(5), 238(3) in 239(3) Uredbe,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (2) in zlasti člena 90, prvi odstavek, točka (a), ter člena 126(3) Uredbe,

ob upoštevanju naslednjega:

(1) Izvedbena uredba Komisije (EU) 2021/403 (3) določa vzorce spričeval v obliki veterinarskih spričeval ali veterinarskih/uradnih spričeval za premike pošiljk nekaterih kategorij kopenskih živali in njihovega zarodnega materiala med državami članicami ter za njihov vstop v Unijo. Navedene pošiljke vključujejo pošiljke, ki spadajo na področje uporabe delegiranih uredb Komisije (EU) 2020/688 (4) in (EU) 2020/692 (5).

(2) V poglavju 18 Priloge I k Izvedbeni Uredbi (EU) 2021/403 je določen vzorec veterinarskega/uradnega spričevala za premik manj kot 20 glav perutnine, razen tekačev, ali manj kot 20 valilnih jajc perutnine, razen valilnih jajc tekačev, med državami članicami (vzorec „POU-INTRA-LT20“). Člen 37 Delegirane uredbe (EU) 2020/688 je bil nedavno spremenjen z Delegirano uredbo Komisije (EU) 2021/1706 (6), da se določi odstopanje za premike pošiljk manj kot 20 glav enodnevnih piščancev perutnine, razen tekačev, izvaljenih iz valilnih jajc, ki so v Unijo vstopile iz tretje države ali z njenega ozemlja ali območja. Navedeno spremembo bi bilo treba upoštevati v navedenem vzorcu veterinarskega/uradnega spričevala. Poglavje 18 Priloge I k Izvedbeni uredbi (EU) 2021/403 bi bilo zato treba ustrezno spremeniti.

(3) V poglavju 19 Priloge I k Izvedbeni uredbi (EU) 2021/403 je določen vzorec veterinarskega/uradnega spričevala za premik perutnine, namenjene za zakol, med državami članicami (vzorec „POU-INTRA-Y“). Člena 29 in 44 Delegirane uredbe Komisije (EU) 2020/687 (7) določata posebne pogoje za odobritev premikov za zakol gojenih živali vrst s seznama, ki so na zaščitnem ali ogroženem območju po potrditvi izbruha bolezni kategorije A. Navedene posebne pogoje bi bilo treba upoštevati v navedenem vzorcu veterinarskega/uradnega spričevala. Poglavje 19 Priloge I k Izvedbeni uredbi (EU) 2021/403 bi bilo zato treba ustrezno spremeniti.

(4) V Prilogi II k Izvedbeni uredbi (EU) 2021/403 je v poglavju 27 določen vzorec veterinarskega/uradnega spričevala za vstop valilnih jajc perutnine, razen valilnih jajc tekačev, v Unijo (vzorec „HEP“), v poglavju 28 pa vzorec veterinarskega spričevala za vstop valilnih jajc tekačev v Unijo (vzorec „HER“). Člen 107 Delegirane uredbe (EU) 2020/692 je bil nedavno spremenjen z Delegirano uredbo Komisije (EU) 2021/1705 (8), da bi se določile nove zahteve za pošiljke valilnih jajc perutnine v zvezi s pregledom njihove jate izvora. Navedene nove zahteve bi bilo treba upoštevati v navedenih vzorcih spričeval. Poglavji 27 in 28 Priloge II k Izvedbeni uredbi (EU) 2021/403 bi bilo zato treba ustrezno spremeniti.

(5) V poglavju 34 Priloge II k Izvedbeni uredbi (EU) 2021/403 je določen vzorec veterinarskega spričevala za vstop ptic v ujetništvu v Unijo (vzorec „CAPTIVE-BIRDS“). Člen 62 Delegirane uredbe (EU) 2020/692 je bil nedavno spremenjen z Delegirano uredbo (EU) 2021/1705, da se uvede odstopanje od posebnih zahtev za zdravstveno varstvo živali za ptice v ujetništvu za vstop golobov pismonoš iz tretje države ali z njenega ozemlja ali območja, kjer se običajno gojijo, v Unijo z namenom takojšnjega izpusta ob pričakovanju, da bodo odleteli nazaj v navedeno tretjo državo ali na njeno ozemlje ali območje. Navedene spremembe bi bilo zato treba upoštevati v Izvedbeni uredbi (EU) 2021/403 z izključitvijo navedene kategorije ptic v ujetništvu iz navedenega vzorca veterinarskega spričevala in namesto tega z določitvijo novega vzorca veterinarskega spričevala za vstop golobov pismonoš, ki se takoj izpustijo po vstopu, v Unijo (vzorec „RACING PIGEONS-IMMEDIATE RELEASE“). Zato je treba spremeniti poglavje 34 Priloge II k Izvedbeni uredbi (EU) 2021/403 in v navedeno prilogo dodati novo poglavje 34a.

(6) Prilogi I in II k Izvedbeni uredbi (EU) 2021/403 bi bilo zato treba ustrezno spremeniti.

(7) V členu 17 Izvedbene uredbe (EU) 2021/403 so navedeni vzorci veterinarskih spričeval in veterinarskih/uradnih spričeval, ki se uporabljajo za vstop nekaterih kategorij ptic in zarodnega materiala v Unijo. Zato ga je treba spremeniti, da se na navedeni seznam vključi sklic na novi vzorec „RACING PIGEONS-IMMEDIATE RELEASE“, ki se vstavi v novo poglavje 34a Priloge II k navedeni uredbi.

(8) Da bi se izognili motnjam v trgovini v zvezi z vstopom pošiljk v Unijo, ki jih zadevajo spremembe Priloge II k Izvedbeni uredbi (EU) 2021/403 s to uredbo, bi bilo treba uporabo spričeval, izdanih v skladu z Izvedbeno uredbo (EU) 2021/403, kot se uporablja pred spremembami, ki jih uvaja ta uredba, še naprej dovoliti v prehodnem obdobju pod določenimi pogoji.

(9) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Izvedbena uredba (EU) 2021/403 se spremeni: 1. člen 17 se spremeni: (a) točka l se nadomesti z naslednjim: „(l) CAPTIVE-BIRDS, other than racing pigeons, sestavljen v skladu z vzorcem iz poglavja 34 Priloge II, za ptice v ujetništvu, razen golobov pismonoš, ki se izpustijo takoj po vstopu v Unijo;“; (b) točka (m) se nadomesti s točkama (m) in (n): „(m) RACING PIGEONS-IMMEDIATE RELEASE, sestavljen v skladu s poglavjem 34a Priloge II, za golobe pismonoše, ki se izpustijo takoj po vstopu v Unijo; (n) HE-CAPTIVE-BIRDS, sestavljen v skladu z vzorcem iz poglavja 35 Priloge II, za valilna jajca ptic v ujetništvu.“; 2. prilogi I in II se spremenita v skladu s Prilogo k tej uredbi.

Člen 2 V prehodnem obdobju do 15. septembra 2022 se še naprej dovoli vstop v Unijo pošiljk nekaterih vrst in kategorij perutnine in ptic v ujetništvu ter njihovega zarodnega materiala, ki jih spremlja ustrezen vzorec veterinarskega/uradnega spričevala ali ustrezen vzorec veterinarskega spričevala, izdan v skladu z vzorci iz poglavij 27, 28 in 34 Priloge II kIzvedbeni uredbi (EU) 2021/403, kakor se uporablja pred spremembam navedene izvedbene uredbe s to uredbo, če je bilo spričevalo izdano najpozneje 15. junija 2022.

Člen 3 Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. januarja 2022 Za Komisijo predsednica Ursula VON DER LEYEN

(1) UL L 84, 31.3.2016, str. 1.

(2) UL L 95, 7.4.2017, str. 1.

(3) Izvedbena uredba Komisije (EU) 2021/403 z dne 24. marca 2021 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval in vzorcev veterinarskih/uradnih spričeval za vstop pošiljk nekaterih kategorij kopenskih živali in njihovega zarodnega materiala v Unijo ter njihove premike med državami članicami, glede uradnega potrjevanja navedenih spričeval ter o razveljavitvi Sklepa 2010/470/EU (UL L 113, 31.3.2021, str. 1).

(4) Delegirana uredba Komisije (EU) 2020/688 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami za zdravstveno varstvo živali pri premikih kopenskih živali in valilnih jajc znotraj Unije (UL L 174, 3.6.2020, str. 140).

(5) Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).

(6) Delegirana uredba Komisije (EU) 2021/1706 z dne 14. julija 2021 o spremembi in popravku Delegirane uredbe (EU) 2020/688 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami za zdravstveno varstvo živali pri premikih kopenskih živali in valilnih jajc znotraj Unije (UL L 339, 24.9.2021, str. 56)

(7) Delegirana uredba Komisije (EU) 2020/687 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za preprečevanje in obvladovanje nekaterih bolezni s seznama (UL L 174, 3.6.2020, str. 64).

(8) Delegirana uredba Komisije (EU) 2021/1705 z dne 14. julija 2021 o spremembi Delegirane uredbe (EU) 2020/692 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 339, 24.9.2021, str. 40).